Bukovina (folklórna skupina)

Folklórna skupina Bukovina pochádza zo Sečovskej Polianky. Obec má približne 2 700 obyvateľov a leží v malebnom údolí Východného Slovenska, je lemovaná Slanskými vrchmi a riekou Topľa. Podľa časti lesa, ktorý miestni ľudovo volajú Bukovina, členovia tak pomenovali aj tento folklórny súbor.

Súbor vznikol v roku 1988 pod vedením Jána Karola ako mužská spevácka skupina a účinkovalo v nej 15 mužov. Už pri prvom vystúpení v roku 1989 obsadili muži prvé miesto na okresnej súťaži vo Vranove nad Topľou. Odvtedy sa na okresných súťažiach zúčastnili osemkrát, z toho sedemkrát získali prvé miesto. V roku 1995 sa k nim pripojili aj ženy. Zmiešaná spevácka skupina pracovala pod vedením Pavla Kohúta a o rok neskôr vydáva svoju prvú magnetofónovú nahrávku. Od roku 1996 pod vedením choreografa Andreja Pačutu pribudli do repertoáru Bukoviny okrem spevu aj tance, čím dostáva dnešnú podobu folklórneho súboru. V súčasnosti má 38 členov vrátane muzikantov. Vedúcim hudobnej skupiny je Ján Pačuta.

Slovenské folklórne súbory
Organizácie založené v 1988
Sečovská Polianka